stanford-oval/wikipedia huggingface dataset:
עבד לווה לאיש מלווה
השלכות במשפט העברי

לפי המובא בתלמוד בבלי, מסכת סנהדרין, דף ל"א, עמוד ב', כאשר המלווה דורש שהדיון על ההלוואה יתקיים ב"בית הוועד" והלווה אינו מעוניין בכך, אלא רוצה שהדיון יתקיים בעיר שבה הם מתגוררים, שומעים למלווה, ואילו כאשר הלווה הוא שמעוניין בהליכה למקום הוועד אין שומעים לו.
במסכת בבא בתרא, דף קע"א, עמוד ב' מובא שכאשר אבד למלווה שטר החוב הוא יכול לדרוש שיפרעו לו את החוב כנגד כתיבת "שובר", וזאת משום "עבד לווה לאיש מלוה".
השלכות במשפט העברי > חובות שלא נוצרו על ידי הלוואה

בנוגע לכתיבת שובר כתבו תוספות שההנמקה "עבד לווה לאיש מלווה" תקפה גם לגבי חובות שלא נוצרו על ידי הלוואה, כמו כתובה, אחריות נכסים. לגבי קביעת מקום הדיון כתב הרמב"ם שהדין תקף גם לגבי נגזל וניזק: ”אם אמר המלוה נלך לבית דין הגדול כופין את הלוה ועולה עמו, שנאמר עבד לוה לאיש מלוה, וכן אם טען זה שהזיקו או גזלו ורצה הטוען לעלות, כופין בית דין שבעירו את הנטען לעלות עמו וכן כל כיוצא בזה”.
הערות שוליים

↑  לשיטתם הנושא קשור בשני הפסוקים הבאים, פרק כ"ב, פסוקים ח'–ט'
↑  ראו בפירושי רש"י ומצודת דוד לפסוק זה
↑  תוספות, מסכת כתובות, דף ט"ז, עמוד ב', ד"ה כותבין שובר
↑  משנה תורה לרמב"ם, הלכות סנהדרין והעונשין המסורין להם, פרק ו', הלכה ז'
↑  ראו באור הגר"א חושן משפט, סימן יד ס"ק ח, שקישר את דברי תוספות לגבי שובר עם דברי הרמב"ם לגבי קביעת מקום הדיון
כפר גבירול

| --- | --- |

מבנה ערבי שריד לכפר קוביבה ששכן במקום עד 1948, (צולם באוקטובר 2010)
 מידע
 עיר:  רחובות
 תאריך ייסוד:  1949
 על שם:  שלמה אבן גבירול
 קואורדינטות:  31°53′41″N 34°46′37″E﻿ / ﻿31.89461129°N 34.77687836°E﻿ / 31.89461129; 34.77687836
 שכונות נוספות ברחובות
  מפת מיקום  מפה דינמית   (למפת גוש דן מוגדלת) כפר גבירול(למפת גוש דן רגילה) כפר גבירול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר גבירול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר גבירול  he כפר גבירולhe כפר גבירולמפת  __ רחובות [‌למפה דינמית של השפלה וסביבותיה‌]מצפון וממזרח: __ מועצה אזורית גזר מדרום: __ קריית עקרון, __ מועצה אזורית ברנר ממערב: __ מועצה אזורית גן רווה ממערב ומצפון: __ נס ציונה tabBackground:;tabBorder:#aaa;defaultTab:0;
 
כפר גבירול הוא שמה הקודם של שכונת אבן גבירול השוכנת בקצה המערבי של העיר רחובות, בצמידות לשכונת "רחובות ההולנדית". בשנת 2008 התגוררו בשכונה למעלה מ-900 משפחות. החל מהעשור השני של המאה ה-21 מתאפיינת השכונה בבנייה לגובה שהכפילה את מספר המשפחות, כחלק ממגמת התפתחות חלקה המערבי של העיר והקמת צירי תחבורה חדשים. השכונה נקראת על שמו של רבי שלמה אבן גבירול, מגדולי המשוררים והפילוסופים היהודיים בימי הביניים.
היסטוריה

לפני מלחמת העצמאות שכן במקום כפר ערבי בשם אל-קוביבה (בערבית: "כיפה קטנה"), שעל שרידיו נבנתה השכונה.
בתי אל-קוביבה אוכלסו לראשונה בתחילת 1949, בעולים חדשים מבולגריה שהקמו במקום מושב בשם קובבה. באוקטובר 1949, החליטו רוב התושבים לעזוב את בתי הכפר, ולהקים בעזרת הסוכנות היהודית יישוב חדש, כ-2 ק"מ מערבה לקובבה, בשם כפר הנגיד, על חלק מאדמות הכפר הערבי הנטוש יבנא. במקום המשיכו להתגורר בעיקר זקנים וחולים. בפברואר 1953 העבירו למקום תושבים שפונו ממעברת כפר-סבא. לצריפים ושיכונים שבנתה חברת עמידר. התושבים סבלו מקשיי פרנסה ובאוגוסט 1953, הפסיקה חברת מקורות את אספקת המים ליישוב עקב חובות. באותה עת גרו במקום כ-2,000 תושבים שחלקם החלו לעזוב וניסו לחזור לכפר-סבא.
ביום העצמאות 1953 הוחלט לשנות את שם היישוב ל"כפר גבירול", ובינואר 1954, הוחלט לספח אותו לרחובות. ב-1955 אירעו שני פיגועים ביישוב, ב-25 בפברואר חולית מודיעין מצרית רצחה את התושב היינריך לוי בעת שרכב על אופניו וב-29 באוגוסט, חוליית מחבלי פדאיון רצחה את יעקב חי נומה שהיה בדרכו אל הכפר זרנוגה (היום שכונה בער רחובות בשם קריית משה).
בשנת 1958, גרו במקום כ-100 משפחות, בבתי הכפר אל-קובייבה, שרובם היו בתי בוץ רעועים שהיו בחזקת רשות הפיתוח, כ-300 משפחות בצריפים של עמידר, ולא היו במקום תשתיות ביוב ואספקת מים לחלק מהבתים. פינוי התושבים מבתי קוביבה והצריפים לשיכונים שנבנו שבשכונה נמשך שנים רבות, ובתחילת שנות ה-70 של המאה ה-20 עדיין גרו רבים בתנאי דיור קשים, הקמת השיכונים נמשכה עד סוף שנות ה-70, בסך הכל הוקמו בשכונה כ-600 יחידות דיור, אך היא סבלה מתדמית ירודה. בשנת 1980, בעת ביקור של ראש עיריית רחובות, יחזקאל הרמלך, בשכונה, נעלו אותו תושבים בתוך מועדון והוציאו את האוויר מגלגלי מכוניתו, במחאה על המצב בשכונה.
בשנות השישים הגיעו למקום עולים ממרוקו, בשנות השבעים עולים מברית המועצות ולבסוף הצטרפו גם עולים מאתיופיה.
היסטוריה > בשנות ה-2000

בסוף שנות ה-90 יוזמה לראשונה תוכנית פינוי בינוי בשכונה בהיקף של 900 יחידות דיור. אך החברה היזמית פשטה את הרגל והפרויקט התעכב. בשנת 2003, הוגשה תוכנית חדשה לפרויקט על ידי חברת אביסרור שרכשה אותו. הפרויקט דרש פינוי 50 משפחות שהתגוררו במקום במבנים ארעיים והבנייה בפועל החלה רק בשנת 2009. הפרויקט יכלול בסיומו 12 מגדלים בני 20 קומות ו-960 יחידות דיור. במקביל החלו לשווק בשכונה מגרשים לפרויקטים של בנה ביתך כדי למשוך אליה אוכלוסייה חזקה,
בתחילת שנות ה-2000 החלה גם הקמתה של שכונת "רחובות ההולנדית", בצמוד לכפר גבירול ממזרח. בשכונה כ-1,750 דירות, שנבנו על קרקע חקלאית של מושב גאליה שהופשרה לבנייה. "רחובות ההולנדית" יצרה לראשונה רצף בנוי בין כפר גבירול לשאר חלקי רחובות.
תחבורה

בשנת 2006 החלה הקמתו של "מחלף כפר גבירול", שהוא למעשה הפרדה מפלסית מעל מסילת לוד-אשקלון במפגש בין כביש 410 לכביש 411.
בשנת 2009 נפתח עורק תנועה ראשי (חלקו המערבי של כביש 411) שחיבר את מערב רחובות לצומת בית עובד בואכה תל אביב. בקיץ 2014 הסתיימה סלילתו של כביש 411 לכיוון דרום-מזרח המחבר ישירות בין צומת מערב רחובות לצומת גבעת ברנר.
ממזרח לשכונה מתוכננת הקמתה של תחנת הרכבת רחובות – ששת הימים.
מבני חינוך ומסחר

בשכונה שוכן בית ספר יסודי ממלכתי ע"ש מנחם בגין, שהוקם בשנת 1998 וכולל "חטיבה צעירה", כמו גם בית ספר המשמש את תלמידי המגזר החרדי, שלוחה של קופת חולים כללית, סניף דואר, מתנ"ס, סניף של תנועת הנוער "בני עקיבא", מעון של רשת ויצו, המשמש בין השאר גם את תושבי שכונת "רחובות ההולנדית" הצמודה לכפר גבירול, ושישה גני ילדים.
ראו גם

קרב עיון קרא
מרדכי קינד
הערות שוליים

↑  מ-100 ל-1,000 תוך שנתיים, באתר גלובס, 30 באוקטובר 2011
↑   גדעון לוי, אלכס ליבק, מסע מעזה אל השורשים ברחובות, באתר הארץ, 1 במאי 2015
↑  עשרים ושבעה מושבים בכפרים נטושים, חרות, 30 במאי 1949
↑  הבקר, 25/10/1949 כפר על שם שמואל הנגיד
↑  פרשת קובבה מחכה לפתרונות, זמנים, 25 באוקטובר 1953
↑   עופר אדרת, הלילה בו הועלו תושבי מעברת כפר סבא למשאיות, באתר הארץ, 8 ביולי 2016
↑  הופסקה הזרמת המים לקוביבה, 2000 נפש ללא מים - לכלוך ומחלות מסוכנות, הארץ, 12 באוגוסט 1953
↑  משפחות שלמות עוזבות את קובבה, הארץ, 20 באוגוסט 1953
↑  קוביבה - כפר גבירול, דבר, 23 באפריל 1953
↑  זרנוגה וקובבה יסופחו לרחובות, הארץ, 15 בינואר 1954
↑  שאול בן חיים, חידת הרצח ליד רחובות
↑  א. סדומי, קוביבה שיכון־קבע או מעברה?, למרחב, 20 בינואר 1958
↑  דב גולשטיין, ה"גן עדן" המקולל - ושמו קוביבה, מעריב, 25 בדצמבר 1958
↑  שכון ענק ייבנה בכפר גבירול, הצופה, 21 בינואר 1962
↑  משה אדמון, עלובי החיים של קוביבה, למרחב, 11 בינואר 1965
↑  דני צידקוני, כפר גבירול יכול היה להיות שכונת-תפארת, דבר, 31 בדצמבר 1971
↑  דני צידקוני, תנו שאנס לכפר גבירול, דבר, 10 בדצמבר 1981
↑  אהרן פריאל, תושבי כפר גבירול כלאו את ראש עיריית רחובות, מעריב, 9 ביוני 1980
↑  אורלי פלג-מזרחי, ‏אושרה רכישת פרוייקט "כפר גבירול" לחברת אביסרור ב-17.5 מיליון דולר, באתר גלובס, 13 בדצמבר 1999
↑  שלומית בנימין, התוכנית: מגדלים בכפר גבירול, באתר ynet, 21 באפריל 2003
↑  שלומית צור, רחובות עולה על הכביש המהיר, באתר הארץ, 7 במאי 2010
↑  אלעד חיימוביץ', נפתח לשיווק הבניין השמיני מתוך 12 בפרויקט "רחובות מערב – 431", באתר "ערים רחובות", 23 באוגוסט 2017
↑  אלעזר לוין, ‏כפר גבירול: 103 אלף דולר למגרשים לוילות, באתר גלובס, 19 במאי 2002
↑  אלעזר לוין, ‏כפר גבירול: מגרש לקוטג' ב-64-58 אלף דולר, באתר גלובס, 19 בינואר 2001
↑  נעה ווסרמן-עמיר, ‏מושב גאליה העביר למינהל את התשלום על הפשרת קרקע ל-1,700 יח"ד, באתר גלובס, 21 ביולי 1998
↑  אלעזר לוין, ‏99 דירות נמכרו ב"רחובות ההולנדית" ביום אחד, באתר גלובס, 17 ביולי 2000
↑  גל ניסים, ‏א. ארונסון תקים את מחלף כפר גבירול ב-145 מיליון שקל, באתר גלובס, 17 בספטמבר 2006
↑  הילה ציאון, כביש חדש סולל דרך לעליית ערך הדירה, באתר ynet, 4 בינואר 2015
↑  דואר ישראל - סניף כפר גבירול
↑  החברה למתנ"סים
כוח משיכה (סרט, 2013)

| --- | --- |

כרזת הסרט בישראל
 בימוי:  אלפונסו קוארון 
 הופק בידי:  אלפונסו קוארון, דייוויד היימן 
 תסריט:  אלפונסו קוארון   ג'ונאס קוארון
 עריכה:  ויליאם גולדנברג
 שחקנים ראשיים:  ג'ורג' קלוני   סנדרה בולוק
 מוזיקה:  סטיבן פרייס 
 צילום:  עמנואל לובצקי
 מדינה:  ארצות הברית, הממלכה המאוחדת 
 חברת הפקה:  Esperanto Filmoj   Heyday Films
 חברה מפיצה:  האחים וורנר
 שיטת הפצה:  הורדה דיגיטלית, וידאו על פי דרישה 
 הקרנת בכורה:  ארצות הברית 4 באוקטובר 2013   ישראל 7 בנובמבר 2013
 משך הקרנה:  91 דק' 
 שפת הסרט:  אנגלית 
 סוגה:  סרט דרמה, מותחן טכנולוגי, סרט אימה, סרט הישרדות, סרט מתח, סרט אסונות, סרט מדע בדיוני 
 מקום התרחשות:  מסלול לווייני נמוך, סויוז, תחנת החלל הבינלאומית, טיאנגונג 1 
 תקציב:  100 מיליון דולר
 הכנסות:  716.4 מיליון $
 הכנסות באתר מוג'ו:   gravity
 פרסים:  הפרס הבינלאומי לסרט הטוב ביותר של מכון הסרטים האוסטרלי  פרס אוסקר למוזיקה המקורית הטובה ביותר (סטיבן פרייס)  פרס אוסקר לעריכה הטובה ביותר (אלפונסו קוארון, מארק סנגר)  פרס אוסקר למיקס הסאונד הטוב ביותר (Skip Lievsay, ניב אדירי, כריסטופר בנסטד, Chris Munro)  פרס אוסקר לאפקטים הטובים ביותר (Tim Webber, Christopher Cosmo Lawrence, Dave Shirk, Neil Corbould)  פרס אוסקר לצילום הטוב ביותר (עמנואל לובצקי)  פרס האוסקר על עריכת סאונד הטובה ביותר (Glenn Freemantle)  פרס אוסקר לבמאי הטוב ביותר (אלפונסו קוארון)  פרס אמפייר לסרט הטוב ביותר  פרס אגודת מבקרי הקולנוע של לוס אנג'לס לסרט הטוב ביותר  פרס סאטורן לסרט מדע בדיוני  פרס הוגו לעיבוד הדרמטי הטוב ביותר (ארוך)  מועצת ביקורת הקולנוע האמריקנית: עשרת הסרטים הטובים ביותר 
 www.warnerbros.com/gravity
 דף הסרט ב־IMDb
 
כוח משיכה (באנגלית: Gravity) הוא מותחן מסוגת דרמה-הישרדות משנת 2013. מרבית הסרט מתרחש בחלל החיצון ולכן הסרט מסווג כסרט מדע בדיוני, וזאת על אף שאין בו אלמנטים עתידניים. הסרט בוים על ידי אלפונסו קוארון, שגם כתב את התסריט, עם בנו ג'ונאס קוארון. בסרט מככבים סנדרה בולוק וג'ורג' קלוני בתפקיד שני אסטרונאוטים הניצלים ממעבורת חלל שנפגעה, ומנסים לעשות את דרכם בחזרה לכדור הארץ.
כמעט כל עלילת הסרט מתרחשת בחלל, שעל התנאים בו מספרות כתוביות בפתיחת הסרט: "בחלל הטמפרטורה נעה בין 125 מעלות ל-100 מעלות מתחת ל-0. אין לחץ אוויר. אין חמצן. אי אפשר לחיות בחלל". מאפיין נוסף של השהות בחלל, שאותו הצופים רואים היטב במהלך הסרט, הוא היעדר תחושת כוח משיכה (חוסר משקל).
למרות קשיי הפקה שכללו מעבר של הזכויות להפקת הסרט מסרטי יוניברסל לחברת האחים וורנר, וחוסר החלטיות על הליהוק הסופי של השחקנים המובילים, עם יציאתו הסרט זכה לשבחים של מבקרים ולאהדת הקהל. הסרט זכה בשבעה פרסי אוסקר: פרס אוסקר לבמאי הטוב ביותר, פרס אוסקר לעריכה הטובה ביותר, פרס אוסקר לצילום הטוב ביותר, פרס אוסקר לאפקטים הטובים ביותר, פרס אוסקר למיקס הסאונד הטוב ביותר, פרס אוסקר לעריכת הקול הטובה ביותר ופרס אוסקר לפסקול המקורי הטוב ביותר.
הסרט שוחרר לאקרנים ב-3D (תלת-ממד) בכל רחבי הארץ ובעולם, הכניס 716 מיליון דולר ברחבי העולם והפך לשובר קופות.
עלילה

מת'יו (מאט) קובלסקי (ג'ורג' קלוני) הוא מפקד מעבורת החלל "אקספלורר" שנשלחה לתקן את טלסקופ החלל האבל, וד"ר ראיין סטון (סנדרה בולוק) היא מומחית משימה בצוות המעבורת. השניים שוהים בחלל, מחוץ למעבורת, במשימת התיקון. בחוץ שוהה אסטרונאוט נוסף, ועוד שניים נמצאים במעבורת. פיצוץ של לוויין רוסי גורם לרסיסיו להתפזר בחלל. מרכז הבקרה ביוסטון מזהיר את האסטרונאוטים מהסכנה שבפגיעת פסולת החלל במעבורת, אך האזהרה אינה מועילה. המעבורת נפגעת, ומבין כל אנשי הצוות רק קובלסקי וסטון נותרים בחיים. כדי להינצל, קובלסקי מורה לסטון להצטרף אליו להליכת חלל לתחנת החלל הבינלאומית, שבה יוכלו לקחת חללית לכדור הארץ.
כאשר הם מגיעים לתחנת החלל הם מתקשים לעגן את עצמם ולהתחבר לתחנה. עקב תקלה קובלסקי מתנתק מסטון כדי לאפשר לה להינצל, ונעלם במרחבי החלל. סטון מגלה שגם תחנת החלל ניזוקה. צוותה נטש אותה בחללית סויוז, והחללית הנוספת שנותרה אינה מתאימה לחזרה לכדור הארץ, משום שמצנחה נפתח. קובלסקי, שהתנתק מסטון ומרחף בחלל, משוחח עם סטון ומציע שתשתמש בחללית כדי להגיע לתחנת החלל הסינית טיאנגונג, ולהשתמש בה לשם חזרה לכדור הארץ.
סטון נכנסת לתחנת החלל רגע לפני שמלאי החמצן שלה אוזל, אך נאלצת להימלט בחללית משרפה שפרצה בתחנה. היא נאלצת לצאת להליכת חלל כדי לשחרר את מצנח החללית, ומיד כשהיא נמלטת ענן הרסיסים משלים סיבוב נוסף, ומשמיד את תחנת החלל הבינלאומית. היא מגלה שקשר הרדיו שלה עם יוסטון נותק, והיא בודדה לחלוטין. בנוסף היא מגלה שבחללית אין דלק, כך שאי אפשר להניע אותה לעבר תחנת החלל הסינית. לאחר שהיא יוצרת קשר רדיו עם אדם שאינו מבין את האנגלית שבפיה היא קצה בנפשה ומפסיקה את אספקת החמצן. כשהכרתה מתערפלת נכנס לפתע קובלסקי לחללית, אופטימי מתמיד, ומשכנע אותה להמשיך לחיות, ולהשתמש ברקטות הנחיתה לשם הנעת החללית. היא מתעוררת ומגלה שזו הייתה הזיה, אך מחליטה להמשיך להתאמץ להציל עצמה. היא מגיעה לתחנת החלל הסינית ובמאמץ רב נכנסת אליה. היא נכנסת לחללית שנג'ואו שבתחנה, ובאמצעותה חוזרת לכדור הארץ. עם הנחיתה בים החללית טובעת, וסטון נחלצת ממנה, עולה על פני המים ושוחה ליבשה, שם היא חשה לראשונה מחדש את השפעת כוח המשיכה על גופה.
צוות השחקנים

| שם השחקן | שם הדמות | תפקיד בסרט |
| --- | --- | --- |
| סנדרה בולוק | ראיין סטון | מהנדסת רפואית ומומחית משימה בגיחתה הראשונה לחלל |
| ג'ורג' קלוני | מאט קובלסקי | מפקד צוות החללית. |
| אד האריס |  | מטה המשימה, יוסטון טקסס (רק קולו נשמע) |
| פול שארמה | שריף דאסארי | מהנדס טיסה, חלק מצוות החללית. |
| אמי וורן |  | הקפטנית של "אקספלורר" (רק קולה נשמע) |
| באשר סאבאג' |  | קפטן תחנת החלל הבינלאומית (רק קולו נשמע) |
הסרט מתאפיין במספר מצומצם מאוד של שחקנים. רק בתחילת הסרט משתתפים בו כל ששת השחקנים, לאחר מכן נותרים רק קלוני ובולוק, ובהמשך, במשך רוב זמן הסרט, מופיעה בו בולוק לבדה.
צילום ופיתוח

בדצמבר 2010 לוהקו בולוק וקלוני לתפקידים הראשיים, לאחר מספר ניסיונות ליהוק שלא צלחו עם אנג'לינה ג'ולי, סקרלט ג'והנסון, נטלי פורטמן ורוברט דאוני ג'וניור. הסרט צולם ברובו באולפני שפרטון בסארי שבבריטניה. בולוק צולמה ללא איפור, כשהיא שוהה במתקן מכני שהגישה אליו נמשכה זמן רב ולכן נשארה בו עד עשר שעות ביום. את התקשורת עם הבמאי קוארון ניהלה, בדומה לאסטרונאוטים במציאות, באמצעות אוזניות. אסטרונאוטים שימשו כיועצים טכניים עבור יוצרי ושחקני הסרט, בהם קאדי קולמן שייעצה לבולוק מהחלל, שם שהתה שישה חודשים במהלך הפקת הסרט.
תהליך יצירת הסרט, בעלות של כ-100 מיליון דולר, ארך ארבע וחצי שנים וכלל פיתוח של טכנולוגיות מיוחדות. רובוט במשקל שני טון שנוצר במיוחד עבור הסרט נע וצילם סביב המתקן, שהכיל, בנוסף לשחקנים, קוביית תאורה עם 4,096 נורות LED שאפשרה לצלם את השחקנים בתאורה הנכונה ובזוויות המצלמה הנכונות. חלק גדול מהסצנות נוצרו בעזרת אפקטים מיוחדים ו-CGI, כגון בשוט הפותח את הסרט שנמשך 17 דקות, שבו פני השחקנים הם המראה היחיד שלא נוצר באופן דיגיטלי, ובסצנת הסיום באגם פאוול שבאריזונה, שהפך לירוק יותר.
סצנות הריחוף הארוכות של סטון מחדר לחדר בתוך תחנות החלל צולמו כשבולוק תלויה על 12 חוטים בלתי נראים שהפעילו בובנאים. השימוש בטכניקת צילום זו, במקום ליצור תנאים אמיתיים של חוסר משקל למשך 25 שניות כפי שנעשה בהפקת הסרט אפולו 13, נועד כדי לאפשר צילום של סצנות ארוכות יותר.
בסרט נעשה מאמץ לשקף את העובדה שבחלל לא נוצר קול והצלילים ששומעים השחקנים כשהם נוגעים בחפצים הם ייצוג עמום של תנודות שמגיעות לאוזניהם. על אף שהסרט תוכנן במקור כסרט תלת-ממד, וכותרתו המקורית הייתה "הרפתקאות חלל ב-3D", צוות הסרט יצר את אפקט התלת-ממד לאחר סיום שלב ההפקה.
ב-20 בנובמבר 2013 הועלה לאינטרנט סרט קצר בשם "אנינגאאק" שכתב וביים ג'ונאס קוארון, בנו של הבמאי. הסרט, שצולם על פיורד בגרינלנד בתקציב של 100,000 דולר, מתאר את ההתרחשות בצד השני של השיחה המייאשת שמנהלת סטון עם אדם בכדור הארץ, אנינגאאק, שמופיע כאינואיט שיכור (Orto Ignatiussen) עם משפחתו וכלבי המזחלת שלו על רקע נוף מושלג אופייני, בדמות המבוססת על אינואיט שיכור שפגש אלפונסו קוארון בטיול בגרינלנד. הסרט היה אמור להיות תוספת למהדורת הדי וי די והבלו-ריי של הסרט, אולם הוגש כמועמד לאוסקר בקטגוריית הסרט הקצר לאחר שקצר שבחים בפסטיבלים בהם הוצג.
פסקול

את המוזיקה לסרט כתב והלחין סטיבן פרייס. הפסקול שוחרר להורדה דיגיטלית ב-17 בספטמבר 2013 ובפורמט קשיח על ידי חברת התקליטים WaterTower Music ב-1 באוקטובר 2013. הפסקול זכה בפרס אוסקר, בפרס באפט"א ופרס גלובוס הזהב בקטגוריות הפסקול הטוב ביותר.
| כוח משיכה: פסקול הסרט המקורי> מס' | כוח משיכה: פסקול הסרט המקורי> שם | כוח משיכה: פסקול הסרט המקורי> משך | כוח משיכה: פסקול הסרט המקורי>  | כוח משיכה: פסקול הסרט המקורי>  | כוח משיכה: פסקול הסרט המקורי>  | כוח משיכה: פסקול הסרט המקורי>  | כוח משיכה: פסקול הסרט המקורי>  | כוח משיכה: פסקול הסרט המקורי>  | כוח משיכה: פסקול הסרט המקורי>  |
| --- | --- | --- | --- | --- | --- | --- | --- | --- | --- |
| 1. | Above Earth  | 1:50 |  |  |  |  |  |  |  |
| 2. | Debris  | 4:24 |  |  |  |  |  |  |  |
| 3. | The Void  | 6:15 |  |  |  |  |  |  |  |
| 4. | Atlantis  | 3:43 |  |  |  |  |  |  |  |
| 5. | Don't Let Go  | 11:11 |  |  |  |  |  |  |  |
| 6. | Airlock  | 1:57 |  |  |  |  |  |  |  |
| 7. | ISS  | 2:53 |  |  |  |  |  |  |  |
| 8. | Fire  | 2:57 |  |  |  |  |  |  |  |
| 9. | Parachute  | 7:40 |  |  |  |  |  |  |  |
| 10. | In the Blind  | 3:07 |  |  |  |  |  |  |  |
| 11. | Aurora Borealis  | 1:43 |  |  |  |  |  |  |  |
| 12. | Aningaaq  | 5:08 |  |  |  |  |  |  |  |
| 13. | Soyuz  | 1:43 |  |  |  |  |  |  |  |
| 14. | Tiangong  | 6:28 |  |  |  |  |  |  |  |
| 15. | Shenzou  | 6:11 |  |  |  |  |  |  |  |
| 16. | Gravity  | 4:35 |  |  |  |  |  |  |  |
| משך כולל: | משך כולל: | 71:44 |  |  |  |  |  |  |  |
הצלחה קופתית

הסרט זכה להצלחה רבה עם תחילת הקרנתו, ועמד בראש מצעד שוברי הקופות. נכון ל-17 במרץ 2014 הגיעו ההכנסות מהקרנת הסרט בעולם ל-713 מיליון דולר.
סוגת הסרט

"כוח משיכה" הוא בראש ובראשונה סיפור הישרדות - הישרדותה של ד"ר ראיין סטון מרגע שמצאה עצמה מיטלטלת בחוסר אונים מוחלט במרחבי החלל ועד לחזרתה בשלום לכדור הארץ, תוך שהיא מתגברת על מכשולים טכניים, פיזיים ונפשיים. בשל העובדה שסיפור ההישרדות מתאר תרחיש בדיוני בסביבה שהיא פסגת המדע והטכנולוגיה של ימיו, שויך הסרט באתרי קולנוע בולטים בארצות הברית וגם בישראל לז'אנר מדע בדיוני. עם זאת, יש שהסתייגו מסיווג זה, משום שבניגוד לסרטי מדע בדיוני מובהקים, שבהם מוצגים טכנולוגיה עתידנית או מפגשים עם חוצנים, בסרט "כוח משיכה" מוצגת טכנולוגיה עכשווית, וגיבוריו הם בני אדם, על כוחם וחולשותיהם.
לקריאה נוספת

צחי כהן, לְמה דומה קולנוע? קריאות תרבותיות בקולנוע בן־זמננו, הוצאת כרמל, 2021, הפרק "נקודות לבנות בחלל אינסופי", עמ' 121–125.
יהודה מזור

| --- | --- |
אין תמונה חופשית
 לידה:  17 באפריל 1925 לודז', הרפובליקה הפולנית השנייה 
 פטירה:  25 באפריל 2004 (בגיל 79) 
 ענף מדעי:  כימיה אורגנית 
 מקום קבורה:  בית העלמין ירקון 
 מקום לימודים:  המכון הטכנולוגי של ציריך 
 מוסדות:  מכון ויצמן למדע 
 תלמידי דוקטורט:  יעקב סגיב 
 
פרופ' יהודה מזור (Mazur;‏ 17 באפריל 1925 – 25 באפריל 2004) היה כימאי ישראלי. עמד בראש המחלקה לכימיה אורגנית במכון ויצמן.
ביוגרפיה

נולד בלודז' שבפולין לאיטה ואליעזר מזור, שהקים עם אחיו את חברת "האחים מזור" בפולין. באוגוסט 1939, חודש לפני פרוץ מלחמת העולם השנייה, ביקר אביו בארץ ישראל לרגל עסקיו. זמן קצר לאחר מכן הצליח האב להעלות את אשתו וילדיו ובהם הבן יהודה.
למד כימיה באוניברסיטה העברית בירושלים. את עבודת המאסטר עשה אצל פרופ' משה ויצמן. במלחמת העצמאות שירת בחיל המדע. בשנות ה-50 למד במכון הטכנולוגי של ציריך, שם עשה את עבודת הדוקטורט. בתקופת שהותו בשווייץ הכיר את פני ינקו, ילידת איטליה. השניים נישאו ונולדו להם שני בנים - יאיר ועמוס.
בשנת 1954 הצטרף למחלקה לכימיה אורגנית במכון ויצמן. בין השנים 1960 – 1962 שימש כראש המחלקה בפועל, וניצח על הקמת הבניין החדש לכימיה אורגנית שנפתח בשנת 1964. בשנת 1963 הועלה לדרגת פרופסור חבר. משנת 1979 ועד לפרישתו לגמלאות בשנת 1990 שימש כראש המחלקה. בשנת 1984 נבחר לסגן יו"ר המועצה המדעית.
בין תחומי מחקריו העיקריים: כימיה של סטרואידים, ויטמין D ושימוש בהיפרצין כחומר אנטי ויראלי. פרסם כ-200 מאמרים בתחומי עיסוקו.
בשנת 1979 פיתח יחד עם פרופ' שמואל אדלשטיין את התרופה אלפא D3 של חברת "טבע" לחולי כליות ואוסטיאופורוזיס. בשנת 1988 עסק עם פרופ' דוד לביא בפיתוח תרופתי של החומר היפרצין לחולי איידס וסרטן המוח.
בין תלמידיו פרופ' מודי שבס, פרופ׳ צבי הכהן, ד"ר עמירם הירשפלד, ופרופ' אמנון יוגב.
נפטר בשנת 2004, בגיל 79.
הערות שוליים

↑  יצחק יעקבי, המכון שהוליד מכונים, דבר, 7 באפריל 1964
↑  במכון וייצמן למדע, מעריב, 24 ביוני 1963
↑  עדה זמיר - יו"ר המועצה המדעית במכון ויצמן, מעריב, 28 באוקטובר 1984
↑  ארנון מגן, ויטמין אחד - מחלות הרבה, דבר, 4 במאי 1978
↑  חומר יוצר עצמות אובחן במכון וייצמן, מעריב, 26 בינואר 1979
| --- | --- |
בקרת זהויות :  NLI: 987007299753105171  GND: 125423810  ISNI: 0000 0004 0182 8141  VIAF: 297180746   WorldCat (עם VIAF): 297180746
הפרש הבודד (סרט, 2013)

| --- | --- |

 מבוסס על:  הפרש הבודד 
 בימוי:  גור ורבינסקי 
 הופק בידי:  גור ורבינסקי, ג'רי ברוקהיימר 
 תסריט:  טד אליוט, טרי רוסיו, ג'סטין הייט' 
 עריכה:  ג'יימס הייגוד, קריג ווד 
 שחקנים ראשיים:  ג'וני דפ   ארמי האמר   טום וילקינסון   ויליאם פיכטנר   הלנה בונהם קרטר   רות וילסון
 מוזיקה:  הנס צימר 
 צילום:  בוז'אן בזלי 
 מדינה:  ארצות הברית 
 חברת הפקה:  סרטי וולט דיסני, סרטי ג'רי ברוקהיימר, Infinitum Nihil, Blind Wink Productions 
 חברה מפיצה:  אולפני וולט דיסני, דיסני+ 
 שיטת הפצה:  הפצה לאולמות הקולנוע 
 הקרנת בכורה:  ארצות הברית 3 ביולי 2013 ישראל 4 ביולי 2013
 משך הקרנה:  149 דק' 
 שפת הסרט:  אנגלית 
 סוגה:  סרט פעולה, מערבון, סרט קומדיה, סרט חבר'ה, סרט חיפוש מטמון 
 מקום התרחשות:  טקסס, סן פרנסיסקו 
 תקציב:  215 מיליון דולר
 הכנסות:  260.5 מיליון דולר
 הכנסות באתר מוג'ו:   loneranger
 אתר רשמי
 דף הסרט ב־IMDb
 
הפרש הבודד (באנגלית: The Lone Ranger) הוא סרט הרפתקאות אמריקאי מז'אנר המערבון שיצא לאקרנים ב-3 ביולי 2013, בבימויו של גור ורבינסקי, בהפקת ג'רי ברוקהיימר ובכיכובם של ג'וני דפ, ארמי האמר וטום וילקינסון. הסרט מבוסס על סדרת טלוויזיה אמריקאית משנות החמישים, בעלת שם דומה (אנ') וסרט שיצא ב-1956 (אנ'). הסרט נעשה בהפקת ובהפצת חברת וולט דיסני, אף שבתחילה חברת קולומביה החזיקה בזכויות ההפקה. תחילה תוכנן להוציא את הסרט לאקרנים ב-21 בדצמבר 2012, אך בשל עלייה חדה בתקציב ובמימון הסרט, ההפקה הוקפאה והתאריך נדחה למאי 2013 ואחר כך פורסמה כרזת הסרט ועליה תאריך חדש, 3 ביולי 2013 ובאותו יום הוקרן לבסוף בהקרנת בכורה בארצות הברית.
סיפורו של ג'ון ריד, "הפרש הבודד", נפתח בקבוצת פרשים, ריינג'רס, שהם כוח משטרה מיוחד שרוכבים על סוסים ורודפים אחר כנופיית פורעי חוק ומנהיגם בוטש קאוונדיש. הכנופיה טומנת מארב לריינג'רס, והורגת אותם. ניצול אחד נמצא על ידי אינדיאני בשם טונטו (ג'וני דפ), שמטפל בו עד שהוא מחלים. אותו פרש שניצל, עוטה מסכה ורוכב על גבי סוס לבן בשם סילבר, מחליט לחבור לטונטו במטרה להביא לדין את חברי הכנופיה חסרי המצפון ודומים להם.
צוות השחקנים > ראשי

ארמי האמר בתפקיד ג'ון ריד / "הפרש הבודד", עורך דין לשעבר שהופך לפרש הבודד לאחר שאחיו נהרג במארב. הוא חובר ללוחם האינדיאני טונטו על מנת לאתר את רוצחי אחיו ולנקום את מותו.
ג'וני דפ בתפקיד טונטו, לוחם אינדיאני אקסצנטרי אשר מחליט לשתף פעולה עם הפרש הבודד על מנת לאתר את האנשים שהשמידו את השבט שלו.
ויליאם פיכטנר בתפקיד בוטש קאוונדיש, האנטגוניסט הראשי בסרט אשר הוא פורע חוק אכזרי וקניבל.
הלנה בונהם קרטר בתפקיד רד הרינגטון, מאדאם בעלת רגל מכנית. מעוניינת לנקום בבוטש קאוונדיש על כך שהוא כרת את רגלה.
טום וילקינסון בתפקיד לייתהאם קול, איל הון רב עוצמה שמניח מסילות רכבת בכל המערב, ובכך חוצה את גבול הטריטוריות של האינדיאנים. מתגלה בסוף כאחיו החורג של בוטש והמוח מאחורי כל המזימה.
צוות השחקנים > משני

ג'יימס באדג' דייל בתפקיד דן ריד, אחיו של הריינג'ר המהולל ג'ון אשר נרצח במארב על ידי בוטש קאוונדיש.
רות וילסון בתפקיד רבקה ריד, גיסתו של ג'ון ריד ואלמנתו של דן ריד. לפני אירועי הסרט, רבקה הייתה נתונה במשולש אהבה הרסני בין ג'ון ודן ריד. רבקה נחטפת בהמשך הסרט על ידי אנשיו של בוטש.
ברי פפר בתפקיד קפטן ג'יי פולר, קצין מושחת בחיל הפרשים של צבא ארצות הברית אשר מנסה להכשיל את ג'ון במסעו למציאת צדק.
ג'ייסון א. היל בתפקיד שיימוס, חבר בכנופיה של בוטש.
מייסון קוק בתפקיד ויל, נער צעיר ששומע מטונטו הזקן את סיפור המרדף של ג'ון למציאת צדק.
הארי טרדוויי בתפקיד פרנק, חבר נוסף בכנופיה של בוטש.
בריינט פרינס בתפקיד דני, בנם של דן ורבקה. אחיינו של ג'ון.
ג'יימס פריין בתפקיד בארט, אחד ממנהלי העבודה של קול.
הפקה

ג'וני דפ מגלם בסרט את טונטו האינדיאני, שנרתם לסייע לפרש טקסני (ארמי האמר) כדי לאכוף את החוק במערב הפרוע. צילומי הסרט נערכו בטקסס, ניו מקסיקו, יוטה וקולורדו. הצילומים החלו במרץ 2012, ותקציב הסרט תפח ל-250 מיליון דולר, מה שהביא את חברת דיסני הפקות להכריז באוגוסט 2012 על הקפאת צילומי הסרט. הסרט נחשב לכישלון קופתי, אף שבקושי החזיר את עלות ההפקה, עדיין נרשמו הפסדים בגזרת הפרסום.
מוזיקה

פסקול הסרט הולחן על ידי הנס צימר והופק על ידי אולפני וולט דיסני. אלבום הפסקול יצא לאור ב-2 ביולי 2013 והיה נגיש להורדה דיגיטלית.
פסקול נפרד בשם "הפרש הבודד - מוזיקה בהשפעת הסרט" הכיל רשימת שירים של אמנים שונים ויצא לאור אף הוא ב-2 ביולי.
המנגינה "finale" היא בעצם נעימת הסדרה המקורית, המנוגנת לכל אורך מרדף הרכבות- יותר מ-9 דקות.